钦定古今图书集成/明伦汇编/氏族典/第081卷 > 吴昂
## 钦定古今图书集成/明伦汇编/氏族典/第081卷 > 吴昂

按《万姓统谱》：“昂字德翼，海盐人。举进士，知宣城，清约
廉靖，调新建。会宁庶人横虐民，民结寨丁家山以拒，
宁谓为反，宜兵之。昂曰：‘百姓为王乃尔，非反也’。入山
谕其党，皆叩首散去。县大饥，公无储粟，昂赈活万馀
人，累陞福建按察佥事。有告妻杀夫者，昂疑其狱，祷
于神，梦一小儿据其腹，昂曰：‘杀此夫者，必杜福也’。踪”
迹之，果杜福妻得不死。闽人呼为神明。昂性和易，所
至皆著善政。及归，如未仕。储书满架。所著有《周礼音
释》等稿，藏于家。